# PROCEDURA DE SELECŢIE A PARTENERILOR

**în vederea identificării și alegerii ONG-urilor pentru implementarea proiectului “****ROMA PLATFORM - instrument de monitorizare a Strategiei Naționale de Incluziune a Romilor” finanțat de COMISIA EUROPEANĂ = DIRECȚIA GENERALĂ JUSTIȚIE ȘI CONSUMATORI (DG JUST)**

**Titlul proiectului:** **ROMA PLATFORM - instrument de monitorizare a Strategiei Naționale de Incluziune a Romilor**

**Beneficiar/Promotor de proiect: Biroul Punct Național de Contact pentru Romi, Direcția Cooperare Europeană și Internațională, Ministerul Investițiilor și Proiectelor Europene**

**Parteneri: ONG-urile cu experiență în comunitățile de romi pentru domeniile:**

* **EDUCAȚIE – 1 organizație**
* **SĂNĂTATE – 1 organizație**

**În cadrul acestei proceduri pot fi selectați doar parteneri individuali, nu consorții/asociații de parteneri.**

**Durata implementării proiectului:24 luni**

**Procedura de selecţie se desfăşoară în conformitate cu:**

* **Regulamentul 2018/1046 (EU Financial Regulation)**
* **Regulamentul CERV 2021/6921**
* **Legislația aplicabilă în vigoare**

**Solicitările de clarificări se pot trimite până la data de 22.01.2024. Transmiterea răspunsurilor la clarificările solicitate de aplicanți se va efectua în termen de maxim două zile lucrătoare, fără a depăși data de 23.01.2024, ora 17.00.**

# CONTEXT GENERAL

În luna Noiembrie 2023 DG JUST a lansat un nou apel dedicat Punctelor Naționale de Contact pentru Romi din statele membre (NRCP).

Biroul Punct Național de Contact pentru Romi din România (PNCR) este organizat şi funcționează la nivel de birou în subordinea directorului Direcției Cooperare Europeană și Internațională din cadrul Ministerului Investițiilor și Proiectelor Europene (MIPE) și îndeplineşte următoarele atribuţii specifice, în calitate de structură suport pentru îndrumare metodologică și elemente aferente politicii de coeziune:

- colaborează cu Agenția Națională pentru Romi (ANR) și cu celelalte ministere și organe ale administrației publice centrale și locale implicate, la coordonarea interinstituțională pentru implementarea Strategiei Guvernului României pentru incluziunea cetățenilor români aparținând minorității rome pentru perioada 2022-2027 (denumită în continuare Strategia), precum și la asigurarea corelării între măsurile dispuse prin alte programe naționale de reformă sau alte strategii naționale;

- urmărește ca politicile şi măsurile propuse la nivel național să fie în acord cu recomandările noului cadru strategic al UE privind romii: egalitate, incluziune și participare (2020-2030);

- promovează principiile incluziunii sociale a cetățenilor aparținând minorității rome în relația cu celelalte ministere și autorități guvernamentale, autorități publice locale, în relația cu reprezentanțele misiunilor diplomatice precum și în relația cu Comisia Europeana și Consiliul Europei (CoE) pe această problematică;

- este responsabil cu promovarea participării active a persoanelor de etnie romă și a societăţii civile reprezentative în procesul de implementare a Strategiei;

- raportează periodic către Comisia Europeană progresele/rezultatele înregistrate în procesul de implementare a Strategiei, a revizuirilor şi a altor modificări;

- este responsabil cu identificarea și diseminarea exemplelor de bune practici în domeniul incluziunii sociale a cetățenilor aparținând minorității rome, în vederea dezvoltării de abordări inovative privind implementarea Strategiei;

- pregăteşte, implementează și participă la proiecte finanțate prin apeluri lansate direct de către Comisia Europeană sau autorități de management din România, în calitate de beneficiar/partener pentru îndeplinirea activităților specifice domeniului de activitate a PNCR;

- încheie acorduri de colaborare cu alte autorități publice (centrale, județene, locale) și cu Organizații ale Societății Civile, în scopul dezvoltării și implementării de proiecte care să contribuie la incluziunea cetățenilor români aparținând minorității rome.

Printre regulile esențiale care stau la baza parteneriatelor pentru implementarea proiectului enumerăm următoarele:

* procedurile de selecție trebuie să fie transparente și imparțiale;
* partenerii selectați trebuie să fie reprezentativi și relevanți pentru beneficiarii proiectelor

și părțile interesate (stakeholderi);

* partenerii trebuie să fie implicați și să aibă responsabilitatea parcursului întregului ciclu de implementare a proiectelor (pregătirea, punerea în aplicare, monitorizarea și evaluarea);
* partenerii trebuie să contribuie la facilitarea schimburilor de experiență și a învățării reciproce, diseminarea și replicabilitatea rezultatelor, sustenabilitatea proiectelor;
* partenerii contribuie la evaluarea proiectelor care să releve rolul partenerilor în punerea în aplicare a acordurilor de parteneriat, performanța parteneriatului, rezultatele și impactul proiectelor, eficiența și eficacitatea proiectelor.

# SCOP

Obiectivul Apelului “Programului Cetăţeni, Egalitate, Drepturi şi Valori” este de a stimula punerea în aplicare a cadrului strategic al UE pentru romi privind egalitatea, incluziunea și participare și a Recomandării Consiliului în statele membre.

Prin urmare, apelul va contribui în mod activ la promovarea egalității și la prevenirea și combaterea inegalităților și discriminării pe motive de gen origine etnică.

Scopul acestui apel este de a promova dezvoltarea instituțională și capacitatea Punctelor Naționale de Contact pentru romi pentru egalitatea, incluziunea și participarea romilor în rolul lor de a facilita procesele naționale de consultare.

Misiunea principală a Platformelor este triplă: lărgirea discuțiilor politice privind implementarea cadrelor strategice naționale pentru romi, aprofundarea structurilor interne de responsabilitate și consolidarea legăturilor dintre nivelurile local și național. Proiectul va promova și va facilita dialogul, învățarea reciprocă, cooperarea între toate părțile interesate.

Obiectivele proiectului ROMA PLATFORM - instrument de monitorizare a Strategiei Naționale de Incluziune a Romilor sunt :

- Promovarea egalității și prevenirea și combaterea inegalităților și a discriminării pe motive de origine etnică.

- Consolidarea legăturilor dintre nivelurile local și național, facilitarea dialogului, învățării reciproce prin reunirea tuturor părților interesate în vederea îmbunătățirii mecanismului de raportare privind implementarea Strategiei Naționale pentru Incluziunea Romilor.

- Reprezentarea romilor în elaborarea de mecanisme care să permită o mai bună colectare a datelor în vederea incluziunii sociale a romilor și o contribuție mai activă la elaborarea politicilor publice.

În cadrul proiectului vor fi avute în vedere următoarele activități:

* Elaborarea metodologiei de colectare a datelor în vederea raportării îndeplinirii Planul de măsuri din cadrul Strategia Guvernului României de Incluziune a Cetăţenilor Români Aparţinând Minorităţii Rome Pentru Perioada 2022-2027;
* Organizarea de întâlniri offline și online cu entitățile relevante din teritoriu și de la nivel național, cu scopul de a crea o PLATFORMĂ DE DIALOG. Platforma va promova mobilizarea și cooperarea între autoritățile centrale și locale, societatea civilă romă în vederea consolidării participării active a cetățenilor români de etnie romă, în special a femeilor și tinerilor, în implementarea și monitorizarea Planului de Măsuri din cadrul Strategiei Guvernului României de Incluziune a Cetăţenilor Români Aparţinând Minorităţii Rome Pentru Perioada 2022-2027;
* Proiectul va fi de tip pilot, fiind alese domeniile educație și sănătate, pilot care va fi replicat pe toate domeniile din cadrul Strategiei Naționale pentru Incluziunea Romilor.

Rolul partenerilor:

Elaborarea metodologiei și colectarea datelor pentru monitorizarea Strategiei Guvernului României de Incluziune a Cetăţenilor Români Aparţinând Minorităţii Rome Pentru Perioada 2022-2027.

Livrabile solicitate:

1. Elaborarea strategiei de lucru

2. Co-organizarea, împreună cu MIPE, a 8 evenimente la nivelul fiecărei regiuni cu participarea actorilor relevanți de la nivel local

3. Raport privind colectarea datelor

## PRINCIPII care stau la baza activităţii de selecţie:

* Transparența și imparțialitatea
* Egalitatea de șanse și tratamentul egal
* Eficiența și eficacitatea utilizării fondurilor
* Dezvoltarea durabilă

Prezenta procedură se aplică pentru Ministerul Investițiilor și Proiectelor Europene care, în calitate de potențial beneficiar al acestui apel de proiecte, intenţionează să îşi aleagă parteneri din sectorul organizațiilor neguvernamentale cu experiență în incluziunea comunităților cu romi.

# PARTICIPANȚI/PARTENERI ELIGIBILI PENTRU PROCEDURA DE SELECȚIE

# Pentru realizarea activităților specifice acestui proiect, Ministerul Investițiilor și Proiectelor Europene va alege maxim 2 parteneri, 1 partener din domeniul educație și 1 partener din domeniul sănătate. Partenerii vor fi selectați ținând cont de criteriile de eligibilitate, conform ghidului apelului, și de cel mai mare punctaj obținut, conform criteriilor de selecție publicate.

## Criterii de eligibilitate privind partenerul ONG

Aplicantul trebuie să fie Organizație neguvernamentală (ONG) înființată în România, cu experiență în comunitățile de romi pentru domeniile educație respectiv sănătate.

A. Organizațiile neguvernamentale **NU pot aplica** în cadrul procedurii de selecție în cazul în care:

a) organizaţia neguvernamentală, reprezentanții legali si/sau structurile de conducere au fost condamnați definitiv prin hotărâre judecătorească pentru fraudă, corupție, participare Ia o organizație criminală sau la orice alte activități ilegale în detrimentul intereselor financiare ale comunităților;

b) reprezentanții legali / structurile de conducere și persoanele care asigură conducerea acesteia se află în stare de conflict de interese sau incompatibilitate;

c) au datorii cu privire la plata impozitelor, taxelor sau a contribuţiilor la bugetul general consolidat (buget local, buget de stat).

B. Pentru a face dovada eligibilităţii, ONG-ul aplicant va prezenta următoarele documente de calificare, în copie, semnate, ștampilate și certificate „conform cu originalul” de către reprezentantul legal:

a) actul constitutiv/statutul organizaţiei, inclusiv ultimele acte adiționale și hotărâri judecătorești de modificare, dacă este cazul, alte documente, prin care se face dovada că are în obiectul de activitate desfăşurarea unor activităţi relevante pentru prezentul proiect;

b) Certificat de înregistrare;

c) dovada înregistrării în Registrul Asociațiilor și Fundațiilor;

d) certificat de atestare fiscală eliberat de organul de administrare fiscală al unității administrativ teritoriale de pe raza căreia ONG-ul își are sediul social privind plata obligațiilor la bugetul de stat cu valabilitate conform dispozițiilor legale — se va prezenta în original sau copie legalizată sau copie simplă lizibila cu mențiunea „conform cu originalul", din care să reiasă că ofertantul nu are datorii scadente la nivelul lunii anterioare celei în care este prevăzut termenul limită de depunere a candidaturii;

e) declaraţie semnată, ștampilată de ONG, din care sa reiasă că nu se află într-una din situațiile menționate la lit. A din această secțiune (Anexa 4);

f) declarație pe propria răspundere privind corectitudinea informațiilor și documentelor prezentate (Anexa 3);

g) Scrisoare de intenție - trebuie să precizeze principalele domenii de expertiză specifică privind incluziunea cetățenilor români aparținând minorității rome precum și contribuțiile pe care organizația le-ar putea aduce în cadrul proiectului. De asemenea, aceasta trebuie să includă propuneri de inițiative/ proiecte, privind incluziunea cetățenilor români aparținând minorității rome;

h) Fişa partenerului (Anexa 5).

Aplicantul trebuie să respecte criteriile financiare, de capacitate operațională și de excludere publicate în Secțiunea 7 a ***Apelului de propuneri către punctele naționale de contact pentru romi pentru egalitate, incluziune și participare a romilor (CERV-2024-NRCP)***.

## Evaluarea participanților la selecția partenerului ONG

Participanții care au îndeplinit criteriile de eligibilitate vor trece în etapa de evaluare, etapă în care se va folosi Grila de evaluare și selecție a participanților. Dosarele vor fi punctate de la 1 – 100 conform grilei. Va fi declarat admis candidatul care întrunește punctajul cel mai mare, pentru fiecare dintre domeniile sănătate, respectiv educație.

Documente suport pentru criteriile de evaluare

**Criteriul 1:**

Scrisoare de intenție. Scrisorile de intenție care nu îndeplinesc toate cerințele minime prevăzute în Anexa 1, nu vor fi punctate.

**Criteriul 2 și Criteriul 3**

Copii de contracte, proiecte, studii, ghiduri și/sau alte documente doveditoare ale experienței, emise sau contrasemnate de o autoritate/entitate.

# MODALITATEA DE CONSTITUIRE A COMISIEI DE EVALUARE:

În vederea selectării ofertanţilor, prin Ordin al ministrului investițiilor și proiectelor europene, se desemnează o Comisie de selecţie a participanților și o comisie de soluționare a contestațiilor. Comisiile sunt constituite din 1 Preşedinte, 2 membrii și 2 membrii supleanți, toţi fiind angajaţi ai Direcției Cooperare Europeană și Internațională, din cadrul MIPE.

# REZULTATUL PROCEDURII DE SELECŢIE

Rezultatul procedurii de selecţie se va materializa într-un Proces Verbal, urmat de un Raport, datat şi semnat de către toţi membrii comisiei de selecție, inclusiv de către Preşedintele acesteia, directorul Direcției Cooperare Europeană și Internațională și aprobat de către coordonatorul PNCR și care va conține cel puțin următoarele:

* referințe – procedură aplicată; numărul, data anunțului și data publicării acestuia;
* conținutul raportului – informații generale (legislație aplicabilă, calendarul procedurii de selecție), modul de desfășurare a procedurii de selecție (solicitări/răspunsuri la clarificări până la termenul limita de depunere, informații privind toți candidații participanți la procedură, date privind procesul de evaluare a participanților.
* concluzii.

# PUBLICAREA REZULTATELOR PROCEDURII DE SELECȚIE

Rezultatele procedurii de selecţie vor fi publicate pe site-ul PNCR <https://pncr.fonduri-ue.ro/> printr-un anunț care va conține informații privind candidații participanți la procedură, admiși și respinși și punctajul obținut de fiecare dintre aceștia, iar participantul/ participanții selectat/i va/vor fi contactat/i direct, la datele de contact furnizate.

# SOLUȚIONAREA CONTESTAȚIILOR

Ofertanții care nu au fost selectați ca partenerii pot depune în termen de 1 zi lucrătoare de la data publicării rezultatului procedurii, la adresa dcei@mfe.gov.ro, contestații care se soluționează de către comisia de contestație în termen de 3 zile lucrătoare de la data expirării termenului de depunere a contestațiilor

# CALENDARUL PROCEDURII DE SELECȚIE

|  |  |
| --- | --- |
| **Activitate** | **Termen\*** |
| Publicare anunţ lansare procedură de selecţie a partenerilor | 05.01.2024 |
|  |  |
| Transmiterea solicitări de clarificare de către potenţialii candidaţi | 05.01 – 22.01.2024 |
| Transmitere răspunsuri la solicitările de clarificări de către MIPE | 23.01.2024 |
| Depunerea dosarelor de candidatură | 24.01 – 26.01.2024 |
| Evaluarea dosarelor de către comisia de evaluare şi selecţie | 29.01.-02.02.2024 |
| Întocmirea Procesului Verbal privind procesul de evaluare şi selecţie | 02.02.2024 |
| Întocmirea Raportului procedurii de evaluare şi selecţie | 05.02.2024 |
| Publicare anunţ privind rezultatul selecţiei | 07.02.2024 |
| Depunerea contestaţiilor | 08.02.2024 |
| Soluţionarea contestatiilor | 13.02.2024 |
| Publicarea anunţului final privind rezultatele selecţiei | 14.02.2024 |

\* Aceste termenele sunt minime obligatorii, ele pot fi prelungite în funcție de complexitatea activităților proiectelor proprii ce se doresc a fi asumate în parteneriat.

10. DISPOZIŢII FINALE

Faptul că o entitate a fost selectată ca potenţial partener conform acestei proceduri nu crează nicio obligaţie pentru MIPE în situaţia în care candidatura de parteneriat nu a fost selectată pentru implementarea în parteneriat a proiectului propriu.

Toate activităţile desfăşurate în timpul elaborării dosarului cererii de candidatură nu fac obiectul niciunei pretenţii de natură financiară sau de orice altă natură, pentru niciuna dintre părţi.

MIPE îşi rezetrvă dreptul de a solicita documente suport suplimentare partenerilor selectaţi înainte de încheierea Protocolului de Colaborare /Parteneriat.

# DISPOZIŢII FINALE

Faptul că o entitate a fost selectată ca potenţial partener conform acestei proceduri nu crează nicio obligaţie pentru MIPE în situaţia în care candidatura de parteneriat nu a fost selectată pentru implementarea în parteneriat a proiectului propriu.

Toate activităţile desfăşurate în timpul elaborării dosarului cererii de candidatură nu fac obiectul niciunei pretenţii de natura financiară, sau de orice altă natură, pentru niciuna dintre părţi.

MIPE îşi rezervă dreptul de a solicita documente suport suplimentare partenerilor selectaţi înainte de încheierea Protocolului de Colaborare /Parteneriat.

Anexe:

Anexa 1 - Grila de evaluare a participanților.

Anexa 2 – Ghidul apelului DG JUSTICE

Anexa 3 - Declaraţie pe Propria Răspundere

Anexa 4 - Declaraţie de Eligibilitate

Anexa 5 – Fișă Partener

Anexa 3

DECLARAŢIE PE PROPRIA RĂSPUNDERE

Subsemnatul/a ……………………………..….……, CNP …………………………........ domiciliat/ă în ……………….str. ……………………….nr ……ap ……. tel. Fix ……………… tel. mobil …………. e-mail …………………….…, în calitate de reprezentant legal al …………………………..……… (denumire ONG), participant la procedura de selecție a organizaţiilor neguvernamentale (ONG), în calitate de parteneri, în cadrul proiectului „ROMA PLATFORM - instrument de monitorizare a Strategiei Naționale de Incluziune a Romilor” în cadrul Apelului “Programului Cetăţeni, Egalitate, Drepturi şi Valori” finanțat de COMISIA EUROPEANĂ = DIRECȚIA GENERALĂ JUSTIȚIE ȘI CONSUMATORI (DG JUST),

Cunoscând dispoziţiile articolului 326 din Noul Cod Penal cu privire la falsul în declaraţii, declar pe proprie răspundere că informațiile pe care le-am prezentat sunt reale, corecte și corespund întocmai activității desfășurate de către organizația pe care o reprezint.

Data ………….. Semnătura

Anexa 4

DECLARAŢIE DE ELIGIBILITATE

Subsemnatul <nume, prenume>, posesor al CI/BI seria….., nr……., eliberată de ............, la data de ........................ în calitate de <funcţie / reprezentant legal / împuternicit> al <denumire organizatie>, cunoscând că falsul în declaraţii este pedepsit de Codul Penal, cu prilejul depunerii prezentei candidaturi, declar pe propria răspundere că:

<denumire organizatie >, nu se află în nici una din situaţiile de mai jos:

• organizaţia neguvernamentală, reprezentanții legali si/sau structurile de conducere au fost condamnați definitiv prin hotărâre judecătorească pentru fraudă, corupție, participare Ia o organizație criminală sau la orice alte activități ilegale în detrimentul intereselor financiare ale comunităților;

• reprezentanții legali / structurile de conducere și persoanele care asigură conducerea acesteia se află în stare de conflict de interese sau incompatibilitate;

• au datorii cu privire la plata impozitelor, taxelor sau a contribuţiilor la bugetul general consolidat (buget local, buget de stat).

Declar că sunt pe deplin autorizat să semnez această declaraţie în numele <denumire organizatie >.

Declar, de asemenea, că afirmaţiile din această declaraţie sunt adevărate şi că informaţiile incluse în aceasta sunt corecte.

Data .................................

Numele şi prenumele reprezentantului legal ....................................................

Semnătura ....................................................

Anexa 5

FIȘĂ PARTENER

|  |
| --- |
| **DATE DE IDENTIFICARE** |
| Denumire organizație |  |
| Acronim |  |
| Cod de înregistrare fiscală |  |
| Număr de înregistrare în Registrul Comerțului |  |
| Nr. de Ia Registrul Asociațiilor și Fundațiilor |  |
| Anul înființării |  |
| Date de contact (adresa, tel/fax, email) |  |
| Persoana de contact (nume, poziția în organizație) |  |
| Descrierea activității organizației, relevantă pentru acest proiect | *Vă rugăm să descrieți dacă în obiectul de activitate al organizației dvs. se regăsește prestarea de activități de natura celor care sunt necesare implementării proiectului, conform cu activitățile la care doriți să fiți partener* |
| Componenta din cadrul proiectului în care doriti să vă implicați (conform anunțului) | *EDUCAȚIE sau SĂNĂTATE* *De asemenea, vă rugăm să detaliați modalitatea de implicare a dumneavoastră în activitățile proiectului în eventualitatea implementării acestuia* |
| Resurse umane | *Se va trece nr. total de angajați, din care personalul relevant pentru implementarea activităților în care ofertantul dorește să se implice și pe care le-a menționat mai sus* |
| **EXPERIENȚĂ ÎN GESTIONAREA/ IMPLEMENTAREA PROIECTELOR** |
| **PROIECT 1** |  |
| Titlul proiectului |  |
| ID-ul proiectului |  |
| Calitatea avută în cadrul proiectului |  |
| Obiectivul proiectului |  |
| Durata implementării proiectului |  |
| Rezultatele parțiale sau finale |  |
| Valoarea totală a proiectului |  |
| Sursa de finanțare |  |
| **PROIECT 2** |  |
| Titlul proiectului |  |
| ID-ul proiectului |  |
| Calitatea avută în cadrul proiectului |  |
| Obiectivul proiectului |  |
| Durata implementării proiectului |  |
| Rezultatele parțiale sau finale |  |
| Valoarea totală a proiectului |  |
| Sursa de finanțare |  |
| **PROIECT [•]** | *Se va completa cu numărul proiectelor gestionate/ implementate* |

Data .................................

Numele şi prenumele reprezentantului legal ....................................................

Semnătura ....................................................